paragraph_text: Savezničko bombardiranje Rijeke naziv je za niz razronih bombardiranja grada Rijeke i njegove okolice u trajanju od 14. rujna 1943. do 19. travnja 1945. u sklopu savezničkih bombardiranja njemačkih i talijanskih uporišta u Kvarneru, koja su bila pred padom u ruke partizana još uoči prvih bombardiranja u siječnju 1944. kada su partizani imali uporišta u nedalekom Senju. U bombardiranjima je poginulo najmanje 200 civilnih žrtava, od čega desetero djece u dobi između jedne i četrnaest godina. Teže je oštećeno ili uništeno 1700 zgrada te je do kraja Drugog svjetskog rata uništeno više od tri četvrtine grada.